Borrell recol·loca en ambaixades els homes de confiança de Dastis
El nomenament de Josep Borrell per part de Pedro Sánchez com a ministre d'Afers Estrangers espanyol va ser vist com un gest d'hostilitat envers l'independentisme, pel posicionament polític que havia mantingut Borrell sobre el procés. I les primeres decisions com a ministre han confirmat que no ha volgut pas trencar amb el seu predecessor, Alfonso Dastis, conegut per haver volgut fer creure a mitjans internacionals de prestigi que no hi havia hagut violència policíaca el primer d'octubre. Al contrari, Borrell ha arribat a donar instruccions a tots els ambaixadors perquè procedissin com Pedro Morenés quan va atacar el president Quim Torra a la recepció del festival Smithsonian a Washington. Encara més: aquesta setmana, el nou ministre s'ha vantat d'haver recol·locat com a ambaixadors i càrrecs diplomàtics pràcticament tots els alts càrrecs del ministeri provinents de l'etapa del govern de Mariano Rajoy. En un article al diari ABC, Borrell explicava com ho havia fet, començant pel nomenament de l'ex-ministre Dastis, que serà el nou ambaixador d'Espanya a Itàlia. I també anunciava que Jorge Moragas, mà dreta de Rajoy a la Moncloa i que havia estat nomenat com a representant permanent davant de l'ONU, seria nomenat ambaixador a les Filipines.
En quin festival va atacar Pedro Morenés a Quim Torra?
Smithsonian